
ประกาศองค์การบริหารส่วนตำบลเขาชะเมา
เรื่อง  รายงานผลการติดตามและประเมินผลแผนพัฒนาขององค์การบริหารส่วนตำบลเขาชะเมา 
ประจำปีงบประมาณ พ.ศ. 2560 รอบเดือน เมษายน พ.ศ. 2560 
(ระหว่างเดือน ตุลาคม พ.ศ. 2559 ถึง เดือนมีนาคม พ.ศ. 2560)
***********************************
  

ระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 2) พ.ศ. 2559 ข้อ 13 (3) กำหนดให้คณะกรรมการติดตามและประเมินผลแผนพัฒนารายงานผลและเสนอความเห็นซึ่งได้จากการติดตามและประเมินผลแผนพัฒนาท้องถิ่น ต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาให้ประชาชนในท้องถิ่นทราบในที่เปิดเผยภายในสิบห้าวันที่ผู้บริหารท้องถิ่นเสนอผลการติดตามและประเมินผลดังกล่าว และต้องปิดประกาศโดยเปิดเผยไม่น้อยกว่าสามสิบวัน โดยอย่างน้อยปีละสองครั้ง ภายในเดือนเมษายนและภายในเดือนตุลาคมของทุกปี 


อาศัยอำนาจตามความในระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 2) พ.ศ. 2559 ข้อ 13 (3) ผู้บริหารองค์การบริหารส่วนตำบลเขาชะเมา       ได้เสนอผลการติดตามและประเมินผลแผนพัฒนาองค์การบริหารส่วนตำบลเขาชะเมาต่อสภาองค์การบริหารส่วนตำบลเขาชะเมา ในการประชุมสภาองค์การบริหารส่วนตำบลเขาชะเมา สมัยวิสามัญ สมัยที่ 1 ครั้งที่ 1 ประจำปี 2560 เมื่อวันที่ 27 เมษายน พ.ศ. 2560 เป็นที่เรียบร้อยแล้ว จึงขอประกาศให้ประชาชนทราบ  โดยทั่วกัน เพื่อให้ประชาชนได้มีส่วนร่วมในการตรวจสอบและกำกับการบริหารจัดการ การบริหารงาน                     ขององค์การบริหารส่วนตำบลเขาชะเมา ต่อไป
จึงประกาศให้ทราบโดยทั่วกัน    




ประกาศ  ณ  วันที่  28  เดือน  เมษายน  พ.ศ.  ๒๕60

              (นายสมพร  พันธ์เฉลิมชัย)

              นายกองค์การบริหารส่วนตำบลเขาชะเมา
